דינה אברמוביץ'

דינה אברמוביץ' (אנגלית: Dina Abramowicz רוסית: , 1909, וילנה - 2000 ניו-יורק, ארצות הברית) הייתה יהודיה-אמריקאית, ספרנית ראשית בייווא (המכון למחקר יהודי) ומומחית לשפת היידיש, ניצולת גטו וילנה.
 קורותיה 
 חיים מוקדמים וחינוך 
דינה אברמוביץ נולדה בשנת 1909 בוילנה, שהייתה אז תחת שלטון רוסי. הוריה, הירש ואנה לבית שרייבר (חנה), היו מורים ובעלי קשרים למפלגת הבונד. כשהגרמנים כבשו את וילנה במהלך מלחמת העולם הראשונה, הם אפשרו ליהודים להקים בתי ספר משלהם. הוריה של אברמוביץ' שלחו אותה לבתי ספר יסודיים ותיכונים דוברי יידיש.

בתקופה שבין שתי מלחמות העולם הייתה וילנה חלק מפולין העצמאית.
תחילה עבדה בספריית ילדים בווילנה ובהמשך הצטרפה לארגון ייווא עם הקמתו ב-1925.
אברמוביץ למדה באוניברסיטה ספרות פולנית. בשנת 1936 סיימה לימודי תואר שני במדעי הרוח באוניברסיטת וילנה.
אחותה הצעירה עזבה לצרפת, שם גם שרדה את השואה. אביה יצא לביקור בארצות הברית בקיץ 1939 ונותר שם עקב פרוץ המלחמה.

 מלחמת העולם השנייה 
במהלך מלחמת העולם השנייה, וילנה נכבשה תחילה על ידי ברית המועצות וביוני 1941 פלשה גרמניה הנאצית לעיר. יהודי וילנה נשלחו לגטאות. אברמוביץ ואימה נשלחו לגטו וילנה.

בגטו וילנה, הקים הרמן קרוק את ספריית הילדים. לאחר שביקש קרוק מאברמוביץ לעבוד בספרייה החלה לעבוד כספרנית. בספריית הילדים של גטו וילנה היו כ-1000 ספרים ומטרתם הייתה להסיח את דעתם של תושבי הגטו ולהקל על סבלם.

בשנת 1943 חוסל גטו וילנה ואמה של אברמוביץ, חנה, שעסקה בחינוך והמשיכה את תעסוקתה גם בגטו, נשלחה למחנה ההשמדה טרבלינקה, שם נרצחה. עם חיסול הגטו, נשלחה אברמוביץ למחנה עבודה, אך בעת שנפתחו דלתות הרכבת קפצה מהרכבת והצטרפה לפרטיזנים ביערות בתור אחות.

 לאחר המלחמה 
לאחר המלחמה היגרה אברמוביץ ב-1946 לניו והתאחדה בשנית עם אביה. בשהותה בניו יורק פגשה במקס ויינרייך, מייסד ייווא והם פעלו להקים מחדש את מכון המדע היהודי שהוקם בווילנה ועצר את פעילותו עם כניסת גרמניה הנאצית לעיר. בשנת 1947, מונתה אברמוביץ לעוזרת ייווא ובשנת 1953 השלימה את התואר השני שלה במדעים, מבית הספר המדעי באוניברסיטת קולומביה. משנת 1962 עד שנת 1987 הייתה אברמוביץ ספרנית ראשית בספריית ייווא ולאחר מכן מונתה לספרנית מחקר, עד מותה.

בנובמבר 1988, נחשפה אברמוביץ' בכתב העת הסובייטי סאוועטיש היימלאנד (מולדת סובייטית) למאמר על גורלן של הספריות היהודיות בווילנה. במאמר נכתב כי 20,705 ספרים בעברית וביידיש נמצאים כעת בהיכל הספר של הרפובליקה הליטאית. אברמוביץ', שלקחה חלק פעיל בבריגדת הנייר שפעלה בגטו וילנה, לא ידעה כי הארכיון של הבריגדה ושל יווא מלפני המלחמה שרד בשלמותו ואוחסן במוזיאון היהודי בווילנה.
במהלך עבודתה בספריה פרסמה מחקרים רבים, ביבליוגרפיות, ביקורות ספרים ומאמרים בנושאים מגוונים.
אנשים ראו באברמוביץ מקור מידע על תרבות היידיש במזרח אירופה.

לאחר מותה ייסדה ספריית יווא קרן מלגות על שמה לחוקרי פוסט-דוקטורט בלימודי יהדות מזרח אירופה.

 פרסים 
אברמוביץ זכתה בכמה פרסים בחייה.
 פרס ד"ר חיים ז'יטלובסקי, 1987, יידישער קולטור פארבנד.
 פרס ד"ר ברל פרימר להישגים תרבותיים, 1992, הקונגרס לתרבות יהודית.
 Leonard Wertheimer Multicultural Library Service Award, 1994, איגוד הספריות הציבוריות של איגוד הספריות האמריקאיות.

 קישורים חיצוניים 
 ביוגרפיה, באתר הארכיון לנשים יהודיות 



 הערות שוליים 

קטגוריה:יהודים ליטאים
קטגוריה:יהודיות שהיגרו מרוסיה לארצות הברית
קטגוריה:יהודים שהיגרו מרוסיה לארצות הברית
קטגוריה:חוקרי השפה היידית
קטגוריה:ספרנים ומידענים אמריקאים
קטגוריה:ספרנים ומידענים יהודים
קטגוריה:פרטיזנים יהודים מליטא
קטגוריה:פרטיזנים יהודים מברית המועצות
קטגוריה:פרטיזניות סובייטיות
קטגוריה:בוגרי אוניברסיטת וילנה
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אמריקאיות שנולדו ב-1909
קטגוריה:אמריקאים שנולדו ב-1909
קטגוריה:אמריקאיות שנפטרו ב-2000
קטגוריה:אמריקאים שנפטרו ב-2000